cyanic-selkie/wikianc huggingface dataset:
உபைதுகள் காலம்
உபைதுகளின் காலம் (Ubaid period) (கிமு 6500 - கிமு 3800) பண்டைய அண்மை கிழக்கின், மெசொப்பொத்தேமியாவில் வரலாற்றுக்கு முந்தைய காலத்தில் கிமு 6,500 முதல் கிமு 3,800 முடிய ஏறத்தாழ 3,000 ஆண்டுகள் வாழ்ந்த இனக்குழுவினர் ஆவார்.
பெயர்க் காரணம்
ஹென்றி ஹால் மற்றும் லியோர்னோ வுல்லி போன்ற தொல்லியளாலர்கள், மெசொப்பொத்தேமியாவின் தெற்கில், தற்கால தெற்கு ஈராக்கில் யூப்பிரடீஸ் - டைகிரிஸ் ஆறுகள் பாயும் டெல் அல் - உபைது பகுதியில்  நடந்த தொல்லியல் அகழ்வாய்வில் கிமு 6500 - 3500 காலத்தில் வாழ்ந்த பண்டைய உபைது மக்களின் தொல்பொருட்களைக் கண்டெடுத்தனர். எனவே இதற்கு உபைதுகளின் காலம் எனப்பெயராயிற்று.
தெற்கு மெசொப்பொத்தேமியாவில் கிமு 3,500ல், உபைதுகளின் இடத்தை உரூக் மக்கள் ஆக்கிரமித்ததால் உபைதுகளின் காலம் முடிவுற்றது.
ஹலாப் காலத்திற்குப் பின், பிந்தைய செப்புக் காலத்தில் உபைதுகளின் காலம் துவங்கியது. வடக்கு மெசொப்பொத்தேமியாவில் உபைதுகளின் காலம் கிமு 5,300 முதல் கிமு 4,300 வரை நீடித்தது.
தொல்லியல் ஆய்வின் வரலாறு
உபைதுகளின் காலம் எனும் சொல், 1930ல் பாக்தாத்தில் நடைபெற்ற தொல்லியல் ஆய்வாளர்களின் மாநாட்டில் ஏற்றுக் கொள்ளப்பட்டது. மேலும் அம்மாநாட்டில் உரூக் காலம் வரையறுக்கப்பட்டது.
உபைதுகளின் காலம், விரிவாக்கம் மற்றும் கால வரிசை
உபைதுகளின் காலத்தை நான்கு அடிப்படை ஆதாரங்களுடன் பிரித்தறியப்படுகிறது:
விளக்கம்
உபைதுகள் காலத்தில் கோட்டைச் சுவர்கள் அற்ற, பல அறைகள் கொண்ட, செவ்வக வடிவ களிமண் செங்கற்களாலான வீடுகளுடன் கூடிய பெரிய கிராமக் குடியிருப்புகள், இரண்டு அடுக்குக் கோயிலுடன் அமைந்திருந்தது. இதுவே மொசபத்தோமியாவில் கண்டெடுக்கப்பட்ட முதல் கோயில் ஆகும். 10 ஹெக்டேர் பரப்பளவில் அமைந்த இப்பெரிய குடியிருப்பைச் சுற்றிலும் 1 ஹெக்டேர் பரப்பளவுகளுடன் சிறிய கிராமங்கள் இருந்தன. கிமு 5000–4000களில் உபைதுகள் நகர நாகரீகத்தை நோக்கிச் செல்லத் துவங்கினர். இவர்கள் வேளாண்மை செய்ததுடன், காட்டு விலங்குகளைப் பழக்கப்படுத்தி வீட்டு விலங்களாக மாற்றி, வேளாண்மைத் தொழிலுக்கு பயன்படுத்தினர். நிலத்தை நன்கு உழுவதற்கு கலப்பை, ஏர் போன்ற உழவுக் கருவிகளை கண்டறிந்தனர்.
வெளி இணைப்புகள்
பகுப்பு:மெசொப்பொத்தேமியா பகுப்பு:மெசொப்பொத்தேமியாவின் வரலாறு பகுப்பு:அண்மைக் கிழக்கு நாடுகளின் தொல்லியல் பகுப்பு:ஈராக்கின் தொல்லியற்களங்கள்
கிராதார்ஜுனியம்
கிராதார்ஜுனியம் (Kirātārjunīya) (किरातार्जुनीय, (மலைவேடனும்), அருச்சுனனும்), கிபி ஆறாம் நூற்றாண்டில் தென்னிந்தியாவில் வாழ்ந்த சமசுகிருத மொழி கவிஞர் பாரவியால் எழுதப்பட்ட சமசுகிருத மொழி காவியம் ஆகும். இக்காவியம் 18 காண்டங்கள் கொண்ட பெருங்காப்பியமாகும்.
காவியச் சுருக்கம்
மகாபாரத இதிகாசத்தின் வன பருவத்தில் அருச்சுனன் சிவபெருமானிடமிருந்து பாசுபத அஸ்திரம் எனும் தெய்வீக ஆயுதத்தைப் பெறும் நிகழ்வை, பாரவி 18 காண்டங்களில் கிராதார்ஜுனியம் எனும் சமசுகிருத பெருங் காவியமாக  பாடியுள்ளார். கிராதார்ஜுனியம், அருச்சுனனின் வீரதீரச் செயலை வெளிப்படுத்துகிறது. கிராதார்ஜுனியம், சமசுகிருத மொழியின் ஆறு பெருங்காப்பியங்களில் ஒன்றாகும்.
வெளி இணைப்புகள்
பகுப்பு:சமசுகிருத இலக்கியம் பகுப்பு:சமசுகிருத நூல்கள்
சகாரா இந்தியா பரிவார்
சகாரா இந்தியா பரிவார் (Sahara India Pariwar) இந்தியாவில் இலக்னோ நகரத்தில் தலைமையகம் கொண்டுள்ள ஒரு கூட்டு நிறுவனம். சுப்ரதா ராய் இந்நிறுவனத்தின் அதிபர். இந்தியாவில் இரண்டாம் மிகப்பெரிய பணியமர்த்துகிற நிறுவனம் சகாரா என்று 2004இல் டைம் இதழ் தெரிவித்துள்ளது. 2011இல் 73,000 கோடி ரூபாய் வருவாய் பெற்றுள்ளது.
இந்திய தேசிய வளைதடிப் பந்தாட்ட அணியை சகாரா விளம்பர ஆதரவு அளிக்கிறது. 2013 வரை இந்தியத் துடுப்பாட்ட அணியையும் சகாரா விளம்பர ஆதரவு அளித்துள்ளது.
மேற்கோள்கள்
பகுப்பு:இந்திய நிறுவனங்கள் பகுப்பு:வணிக நிறுவனங்கள்
ஆனைவாரி ஆனந்தன்
ஆனைவாரி ஆனந்தன்
( Anaivari Anandhan) தமிழ்க் கவிஞர் -எழுத்தாளர் மற்றும் ஆங்கில மொழி பெயர்ப்பாளர், சேத்தியாத்தோப்புத்  தமிழ்ச்சங்க நிறுவனர்- தலைவர் ஆவார். 1983 முதல் கவிக்குயில் மாத இதழை நடத்திவரும் இதழாசிரியர்.
வாழ்க்கை குறிப்பு:
பெயர் : ஆனைவாரி. இரா.ஆனந்தன்
பெற்றோர் : அ. இராமானுஜம், அஞ்சலையம்மாள்.
பிறப்பு : IO.02.1950
பிறந்த ஊர் தென்னாற்காடு மாவட்டம் (இன்று கடலூர்) சிதம்பரம் வட்டம் .(இன்று புவனகிரி) ஆனைவாரி எனும் சிற்றூர். சாதி : வன்னியர் குல சத்திரியர் (படையாட்சி, மழவராயர் )
கவிஞர், எழுத்தாளர் ,பத்திரிகையாளர், மொழிபெயர்ப்பாளர், ஓய்வு பெற்ற அரசு அலுவலர் என பன்முகத் திறன்  கொண்டவர்.
கல்வி:
தமிழ், ஆங்கில மொழிகளில் முதுகலை பட்டங்கள், இளநிலை அறிவியல் பட்டம், ஓமியோபதி மருத்துவம்,
சித்த மருத்துவ வரலாற்று ஆய்வில் முனைவர் பட்டம் (Ph.D)-2002.
எழுதியுள்ள நூல்கள் (நெடும் பாடல்கள் ) புதினம் ஒரு கவிஞன் முனிவனாகிறான்
இலக்கிய ஆய்வு
1. தமிழர் நெஞ்சில் பாவேந்தர்
2. பாவேந்தரின் இசையமுது
3. ஆங்கிலக் கவிஞர்களும் பாரதியும்
தேனீ ஓசனிச்சிட்டு
தேனீ ஓசனிச்சிட்டு (Bee Hummingbird, mellisuga helenae) என்ற பறவை இனம் ஓசனிச்சிட்டு என்ற வகையைச் சார்ந்ததாகும். இப்பறவை ஒரு குறிப்பிட்ட சூழ்நிலைக்குள் வாழும் உயிரினம் ஆகும். இப்பறவை கியூபா நாட்டின் இரண்டாவது பெரிய தீவான ஐலா டீ லா ஜுவெண்டடு (Isla de la Juventud) பகுதியில் அடர்ந்த காடுகள் நிறைந்த முக்கிய தீவின் முகத்துவாரங்களில் அதிகமாக காணப்படும் ஒரு சிறிய பறவை இனம் ஆகும்.
ஆனைவாரி ஆனந்தன்
4. கண்ணதாசனின் தைப்பாவை
5 அண்ணாவின் நிலையும் நினைப்பும்
தேனீ ஓசனிச்சிட்டு
உணவு
அகோர பசி கொண்ட இப்பறவைகள் சிலந்திகளையும், ஈக்களையும், தேனையும், மற்றும் மகரந்த துகள்களையும் உணவாக உண்டு வாழ்கின்றன.
ஆனைவாரி ஆனந்தன்
அறிவியல் படைப்புகள்
தேனீ ஓசனிச்சிட்டு
தோற்றம்
இதன் உடல் பகுதி கணக்கிடமுடியாத வண்ணத்திலுள்ள நிறமாக இருக்கும். இதன் அலகு சிகப்பு நிறத்தில் காணப்படுகிறது.
வெளி இணைப்புகள்
பகுப்பு:ஓசனிச்சிட்டுகள்
ஆனைவாரி ஆனந்தன்
சிறந்த கவிஞர்- எழுத்தாளர், படைப்பாளரான இவர் கவிக்குயில் என்ற மாத இதழை நடத்தி வருகிறர்.
இவரது முனைவர் பட்ட ஆய்வேடு- சித்த மருத்துவ வரலாறு என நூலாக வெளிவந்துள்ளது. (வெளியீடு: கவிக்குயில் பதிப்பகம்)
இந்நூல் சித்த மருத்துவ இளநிலைப் படிப்பின்-BSMS- பாடத்திட்டத்தில் மத்திய அரசால் (ஆயுஷ்) சேர்க்கப்பட்டுள்ளது
சென்னை மற்றும் புதுச்சேரி வானொலி நிலையங்களில் ஆனைவாரியாரின் இலக்கிய உரைகள் 1981 முதல் 20-க்கும் மேற்பட்டவை ஒலி பரப்பாகி உள்ளன.
திருக்குறளை ஆங்கிலத்தில் இரண்டிரண்டு அடிகளில் மொழிபெயர்த்து ஆங்கிலத் திருக்குறளைப் படைத்துள்ளார்.(2020) திருக்குறளுக்கு எளிய இனிய தமிழ் உரையையும் எழுதி வெளியிட்டுள்ளார்.(2022)
விருதுகள்:
தமிழக அரசின் சிறந்த நூல் பரிசு -1992
நல்லி- திசையெட்டும் மொழிபெயர்ப்பு விருது- 2014
மணிமேகலை மன்றம்- சிறந்த மொழிபெயர்ப்பாளர் பரிசு-2014
முனைவர் சிலம்பொலியார் வழங்கிய இலக்கிய இமயம் விருது .2016
2017 ஆம் ஆண்டுக்கான தமிழ்நாடு அரசின் சிறந்த மொழிபெயர்ப்பாளர் விருது 05-04-2018 அன்று முதலமைச்சரால் வழங்கப்பட்டது.
பகுப்பு:கவிஞர்கள்
சுருள் ஏடுகள்
சுருள் ஏடுகள் (scroll) பாபிரஸ் போன்ற தடித்த காகிதம், ஆட்டுத்தோல், இளங்கன்றின் மெல்லிய தோல் மற்றும் மெல்லியச் செப்புத் தகடுகளில் எழுதுவதற்கு பயன்படுத்துவதாகும். இவைகளில் எழுதப்படும் கையெமுத்துப் பிரதிகள் சுருட்டி வைத்து பயன்படுத்துவதால் இதனை சுருள் ஏடுகள் என்று அழைக்கப்படுகிறது.
வெளி இணைப்புகள்
பகுப்பு:தொல்பொருட்கள் பகுப்பு:எழுதுபொருட்கள் பகுப்பு:எகிப்திய நாகரிகம் பகுப்பு:மெசொப்பொத்தேமியாவின் வரலாறு பகுப்பு:துறை வாரியாக நூல்கள்
பாரவி
பாரவி (Bharavi) (IAST: Bhāravi, भारवि) கிபி ஆறாம் நூற்றாண்டில் வாழ்ந்த சமஸ்கிருத மொழி கவிஞர் ஆவார். கிபி 634ம் ஆண்டின் சாளுக்கிய கல்வெட்டுக் குறிப்பில், கவி பாரவி கிராதார்ஜுனியம் எனும் காவியத்தை படைத்தவர் எனக் குறிப்பிடப்பட்டுள்ளது. பாரவி, தென்னிந்தியாவின் மேலைக் கங்கர் மன்னர் கொங்கணி வர்மன்-I மற்றும் பல்லவ மன்னர் சிம்மவிஷ்ணு  காலத்தில் வாழ்ந்த புகழ்பெற்ற சமஸ்கிருத மொழி கவிஞர் ஆவார்.
பெயர்க் காரணம்
கவிஞர் பாரவி தென்னிந்தியாவைச் சேர்ந்தவர் எனக்கருதப்படுகிறது. சமசுகிருத மொழியில் பாரவி என்பதற்கு சூரிய ஒளி எனப்பொருளாகும்.
கிராதார்ஜுனியம்
மகாபாரத்தின் வன பருவத்தில், அத்தியாயம் 38 முதல் 41 முடிய, சிவனிடமிருந்து பாசுபதம் எனும் ஆயுதம் பெற, அருச்சுனன் செய்த கடும் தவம், வேடன் வேடம் பூண்ட சிவனுக்கும், அர்ஜுனனுக்கும் இடையே நடந்த போர்கள், உரையாடல்கள், வரங்கள் குறித்து, கவிஞர் பாரவி, 18 காண்டங்கள் கொண்ட கிராதார்ஜுனியம்  எனும் சமஸ்கிருத காவியத்தில் சிறப்பாக விளக்குகிறார்.
மேற்கோள்கள்
பகுப்பு:சமசுகிருத நூலாசிரியர்கள் பகுப்பு:கவிஞர்கள் பகுப்பு:இந்தியக் கவிஞர்கள் பகுப்பு:இந்திய எழுத்தாளர்கள்
குசிநகர்
குசிநகர் அல்லது குஷி நகர் (Kushinagar, Kusinagar or Kusinara) இந்தியாவின் உத்திரப் பிரதேசம் மாநிலத்தில், குசிநகர் மாவட்டத்தில் உள்ள நகரப் பஞ்சாயத்தாக உள்ளது. கௌதம புத்தர் தனது எண்பதாவது அகவையில் பரிநிர்வாணம் அடைந்த நகரம். கோரக்பூரிலிருந்து கிழக்கே 53 கி.மீ. தொலைவில் அமைந்துள்ளது. குசிநகரம் அனைத்துலக பௌத்தர்களின் புனித தலமாக விளங்குகிறது.
மக்கள் பரம்பல்
2011ஆம் ஆண்டு நடத்தப்ப்பட்ட மக்கட்தொகை கணக்கெடுப்பின் படி, குசிநகர மக்கட்தொகை 22,214 ஆக உள்ளது. அதில் ஆண்கள் 52%, பெண்கள் 48% ஆக உள்ளது. மொத்தம் 3462 வீடுகள் கொண்டுள்ளது. எழுத்தறிவு விகிதம் 78.43%.
அமைவிடம்
கோரக்பூரின் கிழக்கே 53 கிலோ மீட்டர் தொலைவில், தேசிய நெடுஞ்சாலை எண் 28இல் அமைந்துள்ளது குசி நகரம். அருகில் அமைந்த தொடருந்து நிலையம் கோரக்பூர் ஆகும்.
படக்காட்சியகம்
<gallery widths=240px heights=200px>
File:Buddha's cremation stupa, Kushinagar.jpg|புத்தரை எரியூட்டிய இடம் File:Golden Buddha in Wat Thai Temple.jpg|வாட் தாய் குசிநகர் தங்க புத்தர் சிலை File:kusinara.jpg|புத்தரின் பரிநிர்வாண கோயில் File:Stupa ruins in Kushinagar.jpg|சிதைந்த தூண்கள், குசிநகரம் Image:Watthaikusinara.jpg|வாட் தாய் மடாலயம் Image:Buddha Relic Distribution Site 02.jpg|புத்திரின் அஸ்தி உள்ள பகுதி </Gallery>
புத்தரின் மகாபரிநிர்வாணக் காட்சி
கௌதம புத்தர் குசிநகரில் தமது 80வது அகவையில் படுத்த கோலத்தில் பரிநிர்வாணம் அடைந்தார். அப்பரிநிர்வானக் காட்சியை குசிநகரில் சிற்பமாக செதுக்கி வைக்கப்பட்டுள்ளது.
மேற்கோள்கள்
A Literary History of Deoria & Kushinagar by Prof.(Dr.) M.A. Lari Azad (USM 1998 Ghaziabad)
வெளி இணைப்புகள்
https://www.google.co.in/maps/place/Kushinagar+Vipassana+Center/@26.7378232,83.8857087,17z/data=!3m1!4b1!4m2!3m1!1s0x0:0x43903748fcdbde0f www.kushinagar.net
சூரத்துல் பகரா
சூரத்துல் பகரா '''سورة البقرة பசு மாடு என்பது திருக்குர்ஆனின் 2 வது அத்தியாயம் ஆகும்
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.
பெயர்
சூரத்துல் பகரா سورة البقرة  அரபுச் சொல்லுக்கு  பசு மாடு '''  எனப் பொருள்.
2:72 மேலும், இந்நிகழ்ச்சியை நினைவுகூருங்கள்: நீங்கள் ஒருவனைக் கொலை செய்துவிட்டு அதுபற்றி தர்க்கித்து, ஒருவர் மற்றொருவர் மீது குற்றம் சாட்டிக்கொண்டிருந்தீர்கள். ஆனால் நீங்கள் மறைத்துக் கொண்டிருந்தவற்றை அல்லாஹ் வெளிப்படுத்த முடிவு செய்தான். 2:73 “(அறுக்கப்பட்ட) அப்பசுவின் ஒரு பாகத்தைக் கொண்டு கொலையுண்டவனை அடியுங்கள்” என அப்பொழுது நாம் கட்டளையிட்டோம். (பாருங்கள்) இவ்வாறே அல்லாஹ் மரித்தவர்களை உயிர்ப்பிக்கின்றான்; மேலும் நீங்கள் நல்லறிவு பெறும் பொருட்டு தன் சான்றுகளையும் உங்களுக்குக் காண்பிக்கின்றான்.
இறுதி வசனங்கள்
2:285 இந்தத் தூதர் தம் இறைவனிடமிருந்து தமக்கு அருளப்பட்டதின் மீது நம்பிக்கை கொண்டுள்ளார். அவரை ஏற்றுக் கொண்டவர்களும் அந்த வழிகாட்டுதலின் மீது நம்பிக்கை கொண்டுள்ளனர். இவர்கள் அனைவரும் அல்லாஹ்வையும் அவனுடைய வானவர்களையும் அவனுடைய வேதங்களையும் மற்றும் அவனுடைய தூதர்களையும் நம்புகின்றனர். மேலும் “அல்லாஹ்வுடைய தூதர்கள் எவருக்கிடையிலும் நாங்கள் வேற்றுமை பாராட்டுவதில்லை” என்றும், “எங்கள் இறைவனே! நாங்கள் செவியேற்றோம்; அடிபணிந்தோம். எங்கள் இறைவனே! நாங்கள் உன்னுடைய மன்னிப்பைக் கோருகிறோம். உன்னிடமே (நாங்கள்) திரும்பி வர வேண்டியிருக்கிறது” என்றும் கூறுகின்றனர். 2:286 அல்லாஹ் எந்த மனிதரையும் அவரது சக்திக்கு அதிகமாக (பொறுப்புகளைச் சுமத்தி) சிரமப்படுத்துவதில்லை. அவர் சம்பாதித்த நன்மையின் பலனும் அவருக்கே; அவர் சம்பாதித்த தீமையின் விளைவும் அவருக்கே! (நம்பிக்கை கொண்டவர்களே! நீங்கள் இவ்வாறு இறைஞ்சுங்கள்:) “எங்கள் இறைவனே! நாங்கள் மறந்து போயிருப்பினும், பிழை செய்திருப்பினும் நீ எங்களை (குற்றம்) பிடிக்காதே! எங்கள் இறைவனே! மேலும், எங்களுக்கு முன் சென்றோர் மீது நீ பாரத்தை சுமத்தியது போல் எங்கள் மீதும் பாரத்தைச் சுமத்தி விடாதே! எங்கள் இறைவனே! மேலும் நாங்கள் தாங்க இயலாத பாரத்தை எங்கள் மீது சுமத்தி விடாதே! எங்களைப் பொறுத்தருள்வாயாக! எங்களுக்கு மன்னிப்பு வழங்குவாயாக! எங்கள் மீது கருணை பொழிவாயாக! நீயே எங்கள் பாதுகாவலனாவாய்! (சத்தியத்தை) நிராகரிக்கும் மக்களுக்கு எதிராக வெற்றி கொள்ள எங்களுக்கு உதவி செய்வாயாக!”
பிற தகவல்கள்
பகுப்பு:திருக்குர்ஆன்
அமேசோனாசு (பிரேசில் மாநிலம்)
அமேசோனாசு (Amazonas, ) பிரேசிலின் 26 மாநிலங்களில் ஒன்றாகும். இது நாட்டின் வடமேற்கு மூலையில் அமைந்துள்ளது. இது பரப்பளவில் பிரேசிலின் மற்ற மாநிலங்களை விட மிகப் பெரிய மாநிலமாக விளங்குகிறது. பரப்பளவின் அடிப்படையில் உலகளவிலும் நாட்டுப்பிரிவுகளினிடையே இது 9வது மிகப் பெரும் நாட்டு நிர்வாகப் பிரிப்பாக உள்ளது.
இதனைச் சூழ்ந்துள்ள மாநிலங்கள்: (வடக்கிலிருந்து வலஞ்சுழியாக) ரோரைமா, பாரா, மடோ குரோசோ, ரோன்டோனியா, ஆக்ரி. மேலும் பெரு, கொலொம்பியா மற்றும் வெனிசுவேலா நாடுகளுடன் தன் எல்லையைக் கொண்டுள்ளது.
அமேசான் ஆற்றை ஒட்டி இதற்கு அமேசோனாசு என்ற பெயர் வந்தது. முன்னதாக எசுப்பானிய கயானா என அழைக்கப்பட்டப் பகுதியின் அங்கமாக பெருவின் எசுப்பானிய அரசப் பிரதிநிதி ஆட்சியில்  இருந்தது. 18வது நூற்றாண்டின் துவக்கத்தில் இங்கு குடியேறிய போர்த்துக்கேயர்கள் 1750இல் ஏற்பட்ட மாட்ரிட் உடன்பாட்டின்படி தங்கள் பேரரசில் இணைத்துக்கொண்டனர். 1889இல் பிரேசிலியக் குடியரசின் மாநிலமானது.
இந்த மாநிலத்தின் பெரும்பகுதி வெப்பமண்டலக் காடுகளாலானது; ஆற்றோரங்களில் நகரக் குடியிருப்புகள் ஏற்பட்டன. எனவே இந்த நகரங்களை படகுகள் மூலமாகவோ வானூர்திகள் மூலமாகவோத்தான் சென்றடைய முடியும். தலைநகரமாகவும் பெரிய நகரமாகவும் உள்ள மனௌசு, 1.7 மில்லியன் மக்கள் வாழும் நவீன நகரமாகும்.இந்நகர் அத்திலாந்திக்குப் பெருங்கடலிலிருந்து அமேசான் ஆற்றுவழியே 1500 கிமீ தொலைவிலுள்ள காட்டின் நடுவே உள்ளது.இந்த மாநிலத்தின் மக்கள்தொகையில் பாதிக்கும் மேற்பட்டவரக்ள் இந்நகரில் வசிக்கின்றனர். மற்ற பெரிய நகரங்களான, பரின்டின்சு, மனாகபுரு, இட்டாகோவாடியாரா, டெஃபெ, கோயரி ஆகியனவும் அமேசான் ஆற்றுத்தீரத்திலேயே மாநிலத்தின் கிழக்கு பகுதியில் அமைந்துள்ளன.
ரிச்சர்ட் ரிசி
ரிச்சர்ட் சாராப் பாபு திரைப்படங்களில் ரிச்சர்ட் ரிசி இந்தியத் திரைப்பட நடிகர் ஆவார். அதிகமாக தமிழ், தெலுங்கு மொழிகளில் நடித்து வருகிறார். இவர், நடிகர் அஜித் குமாரின் மனைவியான சாலினியின் சகோதரர் ஆவார்.
நடித்த திரைப்படங்கள்
காதல் வைரஸ் திரௌபதி
வெளி இணைப்புகள்
பகுப்பு:வாழும் நபர்கள் பகுப்பு:1977 பிறப்புகள் பகுப்பு:கேரள நபர்கள் பகுப்பு:தமிழ்த் திரைப்பட நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:மலையாளத் திரைப்பட நடிகர்கள் பகுப்பு:சென்னை நடிகர்கள்
வாரென் கிண்ணம்
வாரென் கிண்ணம் என்பது, ஆண்கள் ஓரினச் சேர்க்கையில் ஈடுபடுவதைக் காட்டும் இரண்டு உருவங்களால் அலங்காரம் செய்யப்பட்ட ஒரு வெள்ளியாலான பருகும் கிண்ணமாகும். 1999ல் 1.8 மில்லியன் பவுண்டுகளைக் கொடுத்து பிரித்தானிய அருங்காட்சியகம் இதை வாங்கியது. அக்காலத்தில் இந்த அருங்காட்சியகம் வாங்கியிருந்த பொருட்களில் அதிக விலை கொடுத்து வாங்கப்பட்ட தனிக் கொள்வனவு இதுவே. இது பொதுவாக யூலியோ -குளோடிய வம்சக் (கிபி முதலாம் நூற்றாண்டு) காலத்தைச் சேர்ந்தது எனக் கருதப்படுகிறது. எனினும் இதன் நம்பகத்தன்மை குறித்த ஐயங்களும் உள்ளன.
அலங்கார உருவங்கள்
பாலுணர்வுக் காட்சிகளைக் காட்டும் போக்கு உரோமக் கலைகளில் பரவலாகக் காணப்படுகின்றது. ஆனாலும், கிரேக்கக் கலைகளுடன் ஒப்பிடும்போது, உரோமக் கலைகளில், இருபால் சார்ந்த காட்சிகள், ஒரு பால் சார்ந்த காட்சிகளை விடக் கூடுதலாகக் காணப்படுகின்றன. பிற்காலத்தில் இவ்வாறான கலைப்பொருட்கள் தெரிந்து அழிக்கப்பட்டிருக்கலாம் அல்லது வெளியிடப்படாமல் இருந்திருக்கலாம் என்பதால், அக்காலத்தில் இத்தகைய கலைப்பொருட்கள் குறைவாக இருந்தன என்று சொல்லமுடியாது.
இவற்றையும் பார்க்கவும்
பகுப்பு:பிரித்தானிய அருங்காட்சியகத்தில் உள்ள பொருட்கள் பகுப்பு:தொல்பொருட்கள்
ஓட்ட விளக்கப்படம்
ஓட்ட விளக்கப்படம் (run chart) அல்லது தொடர்வரிசை-ஓட்ட விளக்கப்படம் (run-sequence chart) என்றழைக்கப்படும் வரைபடம் கண்டறியப்பட்ட தரவுகளை காலத்தொடர் வரிசையில் காட்டுகிறது. பெரும்பாலும் காட்டப்படும் தரவுகள் ஒரு உற்பத்தி அல்லது மற்ற தொழில் செயல்முறைகளின் வெளியீடு அல்லது செயல்திறன்களைப் பிரதிபலிக்கிறது.
கண்ணோட்டம்
தொடர்வரிசை-ஓட்ட விளக்கப்படமானது தரவுகளின் இடங்கள் மற்றும் அளவுகளில் ஏற்படும் மாற்றங்களை தெளிவாக காட்டுகிறது, இதன் மூலம் தரவுகளில் ஏற்படும் வித்தியாசத்தினை எளிதில் கண்டறியமுடியும்.
ஓட்ட விளக்கப்படமானது, புள்ளியியல் செயல்முறைக் கட்டுப்பாட்டுகளில் பயன்படுத்தப்படும் கட்டுப்பாடு விளக்கப்படம்-தனை ஒத்திருக்கிறது. ஆனால் கட்டுப்பாடு வரம்புகளை கொண்டிருக்காது. இதனை உருவாக்குவது எளிது ஆனால் கட்டுப்பாடு விளக்கப்படத்தினைப் போன்று பகுப்பாய்வு நுட்பங்களின் பயன்களை முழுவதும் தருவதில்லை.
வெளிப்புற இணைப்புகள்
பகுப்பு:புள்ளியியல் விளக்கப்படங்கள்
விளையனூர் இராமச்சந்திரன்
'''வி. சு. இராமச்சந்திரன் என்று சுருக்கமாக அழைக்கப்படும் விளையனூர் சுப்ரமணியன் இராமச்சந்திரன்''' (பிறப்பு: 1951) ஒரு புகழ் பெற்ற நரம்பியல் மருத்துவ நிபுணர் ஆவார். தமிழ்நாட்டைச் சேர்ந்த இவர் அமெரிக்காவில் கலிபோர்னியா பல்கலைக்கழகத்தில் உளவியல் துறைப் பேராசிரியராகப் பணியாற்றுகிறார்.
இளமையும், கல்வியும்
வி.சு.இராமச்சந்திரன் இந்திய அரசியல் சட்டத்தை உருவாக்கியர்களில் ஒருவரான அல்லாடி கிருட்டிணசாமியின் பெயரன் ஆவார். தமிழ்நாட்டில் பிறந்த இவர் சென்னையிலும் பாங்காக்கிலும் இவர் பள்ளிக்கல்வியைப் பயின்றார். சென்னைப் பல்கலைக்கழகத்தில் ஸ்டான்லி மருத்துவக்கல்லூரியில் எம்.பி.பி.எஸ். பட்டம் பெற்றார். கேம்பிரிச்சில் திரினிட்டிக் கல்லூரியில் ஆய்வுப் பட்டம் பெற்றார். எப்.ஆர்.சி.பி லண்டன் பட்டமும் பெற்றார்.
ஆய்வும் அருஞ்செயலும்
மூளையின் வியக்கத்தக்க செயல்பாடுகளையும் நடத்தை நரம்பியல், உளவியல் சார்ந்த தெரியியல் ஆகியன பற்றியும் ஆய்வு செய்துள்ளார்.பார்வை உணர்வு, ஆட்டிசம் பொய்த்தோற்ற உறுப்புகள் ஆகியன பற்றிப் பல ஆய்வுக் கட்டுரைகளை எழுதியுள்ளார். பல் வேறு ஊடகங்களிலும் அவருடைய சாதனைகள் விளக்கப்பட்டுள்ளன.
அமெரிக்கா, கனடா, பிரித்தானியா, ஆத்திரேலியா, இந்தியா ஆகிய நாடுகளுக்குச் சென்று அங்குள்ள கல்வி நிலையங்களிலும் ஆய்வு நிறுவனங்களிலும் தம் ஆய்வுகள் தொடர்பான சொற்பொழிவுகள் ஆற்றியுள்ளார்.
வெளி இணைப்புகள்
பகுப்பு:இந்திய அறிவியலாளர்கள் பகுப்பு:தமிழ் அறிவியலாளர்கள் பகுப்பு:1951 பிறப்புகள் பகுப்பு:வாழும் நபர்கள் பகுப்பு:அமெரிக்க அறியொணாமையியலாளர்கள் பகுப்பு:அமெரிக்கத் தமிழர் பகுப்பு:தமிழ்நாட்டு மருத்துவர்கள்
ஸ்ரீராம் (நடிகர்)
ஸ்ரீராம் என்னும் மதுரை ஸ்ரீராமுலு நாயுடு என்பவர் தமிழ்த் திரைப்பட நடிகராவார். இவர் மொத்தம் 23 படங்களில் நடித்துள்ளார்.
வாழ்க்கை
இவர் மதுரையில் பிறந்து வளர்ந்த பட்டதாரி, திரைப்படங்களில் நடிக்கவேண்டும் என்ற ஆசையில் சென்னை வந்தார். ஜெமினி ஸ்டுடியோவில் வாய்ப்புக் கேட்டுப் போனார். அங்கு முதலில் கூட்டத்தோடு கூட்டமாக நடிக்கும் வசனம் ஏதும் இல்லாத துணை நடிகராகத்தான் வாய்ப்புகள் வந்தன. அவற்றில் ஒன்று ஜெமினியின் பிரம்மாண்ட காவியமாகிய சந்திரலேகாவில் குதிரை வீரனாக அவர் நடித்தார்.
சந்திரலேகா படம் தயாரிப்பில் இருக்கும்போது எழுத்தாளர், இயக்குநர் கே. வேம்புவுடன் ஸ்ரீராமுக்கு அறிமுகம் கிடைத்தது. சந்திரலேகா வெளியான அதே ஆண்டில் வேம்பு கதை, வசனம் எழுதி இயக்க, மெட்ராஸ் டாக்கீஸ் சௌந்தரராஜன் தயாரித்து வெளியிட்ட மதனமாலா (1948) படத்தில் ஓர் ராஜகுமாரனாக நடிக்கும் வாய்ப்புக் கிடைத்தது. அதைத் தொடர்ந்து நவஜீவனம், சம்சாரம், மலைக்கள்ளன் படத்தில் எதிர் நாயகனாகவும், பழனி படத்தின் சிவாஜி கணேசனின் தம்பியாகவும் நடிதாதார். கடைசியாக அவர் நடித்தப்படம் மர்ம வீரன் ஆகும் இப்படத்தை ஸ்ரீராமே தயாரித்து நடித்தார் இப்படம் தோல்வியைத் தழுவ பெரும் பொருள் இழப்புக்கு ஆளானார்.
மேற்கோள்கள்
பகுப்பு:தமிழ்த் திரைப்பட நடிகர்கள் பகுப்பு:மதுரை மக்கள்
இராஜேந்தர் சச்சார்
இராஜேந்தர் சச்சார் (Rajinder Sachar, 22 திசம்பர் 1923 - 20 ஏப்ரல் 2018) என்பவர் இந்திய வழக்கறிஞரும், தில்லி உயர் நீதிமன்றத்தின் முன்னாள் தலைமை நீதிபதியும் ஆவார். இவர் மனித உரிமைகளை மேம்படுத்துதல் மற்றும் பாதுகாத்தல் தொடர்பான ஐக்கிய நாடுகளின் துணை ஆணையத்தில் உறுப்பினராக இருந்தவர். மேலும் மக்கள் சிவில் உரிமைச் கழகத்தின் ஆலோசகராகவும் பணியாற்றினார்.
இவர் இந்தியாவில் வாழும் முஸ்லிம்களின் சமூக, பொருளாதார மற்றும் கல்வி நிலை குறித்த அறிய இந்திய அரசால் அமைக்கப்பட்ட சச்சார் குழுவுக்கு தலைமை தாங்கி அறிக்கையை சமர்ப்பித்தார். அண்ணா அசாரே மற்றும் அவரது ஆதரவாளர்களை தடுத்து வைத்திருப்பதை எதிர்த்ததாற்காக 2011 ஆகத்து 16, அன்று  புதுதில்லியில் சச்சார் கைது செய்யப்பட்டார்.
ஆரம்ப ஆண்டுகளில்
இராஜேந்தர் சச்சார் 22 திசம்பர் 1923 இல் பிறந்தார். இவரது தந்தை பீம் சென் சச்சார். இவரது தாத்தா லாகூரில் நன்கு அறியப்பட்ட ஒரு குற்றவியல் வழக்கறிஞராக இருந்தார். இவர் லாகூரில் உள்ள டி. ஏ. வி உயர்நிலைப் பள்ளியில் பயின்றார், பின்னர் லாகூர் அரசு கல்லூரி மற்றும் லாகூரின் சட்டக் கல்லூரியில் பயின்றார்.
22 ஏப்ரல் 1952 அன்று சச்சார் சிம்லாவில் வழக்கறிஞராக பணியாற்றத் துவக்கினார். 8 திசம்பர், 1960 அன்று இவர் இந்திய உச்சநீதிமன்ற வழக்கறிஞரானார், குடிமையியல், குற்றவில் மற்றும் வருவாய்  பிரச்சினைகள் தொடர்பான பல்வேறு வழக்குகளில் ஈடுபட்டார். 1963 ஆம் ஆண்டில் காங்கிரஸ் கட்சியை விட்டு வெளியேறிய சட்டமன்ற உறுப்பினர்கள்  "பிரஜாதந்திர கட்சி"யை அமைத்தனர். இவர்கள் இந்திய பஞ்சாப் மாநில முதல்வர் பிரதாப் சிங் கைரோனுக்கு எதிராக ஊழல் மற்றும் மோசமான நிர்வாகம் குறித்த குற்றச்சாட்டு குறிப்புகளை தயாரிக்க இவர்களின் குழுவுக்கு சச்சார் உதவினார். இந்தக் குற்றச்சாட்டுகளை ஆராய நீதிபதி சுதி ரஞ்சன் தாஸ் நியமிக்கப்பட்டார், 1964 சூனில் கைரோன் உள்ளிட்ட எட்டு குற்றவாளி என கண்டறியபட்டது.
நீதியரசர்
thumb| ஒரு நிகழ்ச்சியில் நீதிபதி ராஜேந்தர் சச்சார் 1970 பிப்ரவரி 12 அன்று சச்சார் டெல்லி உயர்நீதிமன்றத்தின் கூடுதல் நீதிபதியாக இரண்டு ஆண்டு காலத்திற்கு நியமிக்கப்பட்டார், மேலும் 12. பிப்ரவரி, 1972 அன்று மேலும் இரண்டு ஆண்டுகளுக்கு மீண்டும் நியமிக்கப்பட்டார். 5, சூலை, 1972 அன்று இவர் உயர் நீதிமன்றத்தின் நிரந்தர நீதிபதியாக நியமிக்கப்பட்டார். இவர் சிக்கிம் உயர்நீதிமன்றத்தின் தலைமை நீதிபதியாக 1975 மே 16 முதல் 1976 மே 10 வரையிலும், பின்னர் ராஜஸ்தான் உயர்நீதிமன்ற நீதிபதியாக நியமிக்கப்பட்டார். நெருக்கடி நிலை காலத்தில் (ஜூன் 1975 - மார்ச் 1977) தேர்தல்கள் மற்றும் குடிமை உரிமைகள் இடைநிறுத்தப்பட்டபோது இவரது ஒப்புதல் இல்லாமல் சிக்கிமிலிருந்து ராஜஸ்தானுக்கு பணி மாற்றப்பட்டார். அவசரகாலத்தின்போது அதற்கு அனுசரணையாக இருக்க மறுத்த நீதிபதிகளில் சச்சாரும் ஒருவராக இருந்தார். இதனால் இவருக்கு அளித்த ஒரு வகையான தண்டனையாக இந்த மணிமாறுதல் இருந்தது. ஜனநாயகம் மறுசீரடைந்த பின்னர், 9, சூலை, 1977 அன்று இவர்  தில்லி உயர் நீதிமன்றத்திற்கு மாற்றப்பட்டார்.
சச்சார் தில்லி உயர்நீதிமன்றத்தின் தலைமை நீதிபதியாக 1985 ஆகஸ்ட் 6 முதல் 1985 டிசம்பர் 22 வரை ஓய்வு பெறும் வரை இருந்தார்.
மேற்கோள்கள்
பகுப்பு:2018 இறப்புகள் பகுப்பு:1923 பிறப்புகள் பகுப்பு:நீதிபதிகள் பகுப்பு:வழக்கறிஞர்கள்
வாக்கீன் கூஸ்மான்
வாக்கீன் ஆர்ச்சிபால்டோ கூஸ்மான் லொவேரா (எசுப்பானியம்: Joaquín Archivaldo Guzmán Loera) (பி. டிசம்பர் 25, 1954 அல்லது ஏப்ரல் 4, 1957) மெக்சிக்கோவின் சினலோவா மாநிலத்தை சேர்ந்த போதைக் கடத்தல் கூட்டுத் தலைவர். "எல் சாப்போ" ("குட்டையானவன்") என்று செல்லப் பெயராக அறியப்படுகிறார்.
2003இல் மெக்சிக்கோவின் மிக வெற்றிகரமான போதைக் கடத்தல் கூட்டுத் தலைவராக வந்து, இவர் பாப்லோ எஸ்கோபாரை விட பெரிய பணக்காரராக இருந்தார் என்று அமெரிக்க போதை நடைமுறை நிர்வாகம் நம்புகிறது. சுமார் 100 கோடி டாலர் சொத்து மதிப்புடன், ஃபோர்ப்ஸ் இதழின் உலகில் மிகச் செல்வந்தவர்களின் பட்டியலில் 2009இலிருந்து கூஸ்மான் சேர்ந்துள்ளார்.
ஃபெப்ரவரி 2014இல் மெக்சிக்கோவின் சினலோவா மாநிலத்தில் கைது செய்யப்பட்டார்.
பிறப்பு, ஆரம்ப வாழ்க்கை
மெக்ஸிகோவின் சினாலாவோ மாநிலத்தில் சியா மட்ரே என்ற ஊரில் பிறந்தார். எட்டாவது வகுப்போடு பள்ளிப்படிப்பை நிறுத்திவிட்டார். மெக்ஸிகோவில் 1980-களில் பிரபலமாக இருந்த போதைப்பொருள் வியாபாரி மிகுல் ஏஞ்சல் பெலிக்ஸ் கலார்டோவிடம் ஆரம்பத்தில் அடியாளாகத்தான் சேர்ந்தார். 1989-ல் கலார்டோவை மெக்ஸிகோ போலீஸார் கைது செய்தபோது, எல் சாப்போ முன்நிலைக்கு வந்தார்.
மேற்கோள்கள்
பகுப்பு:மெக்சிகர்கள் பகுப்பு:குற்றவாளிகள் பகுப்பு:வாழும் நபர்கள் பகுப்பு:1957 பிறப்புகள் பகுப்பு:20-ஆம் நூற்றாண்டு குற்றவாளிகள் பகுப்பு:21-ஆம் நூற்றாண்டு குற்றவாளிகள்
கட்சி தாவல் தடை சட்டம், 1985
கட்சி தாவல் தடை சட்டம், 1985, இந்திய அரசியலமைப்பு சட்டத்தில், 52வது திருத்தத்தின் படி, பத்தாவது அட்டவணையில் சேர்க்கப்பட்டது.
கட்சி தாவல் தடைச் சட்ட திருத்த மசோதா 2013
கட்சி தாவல் தடைச் சட்ட திருத்த மசோதா 2013ன் படி, ஒரு அரசியல் கட்சியின் நாடாளுமன்ற உறுப்பினர்கள் அல்லது மாநிலங்களின் சட்டமன்ற உறுப்பினர்கள் தாங்கள் சார்ந்திருக்கும்  கட்சியிலிருந்து விலகி வேறு அரசியல் கட்சிக்கு  மாறினால் அவர்களின் பதவி பறிக்கப்பட்டுவிடும்.
அமைச்சர்களின் எண்ணிக்கை
கட்சி தாவல் தடைச் சட்டம் திருத்த வரைவு நகலின் படி, மொத்தம் உள்ள நாடாளுமன்ற உறுப்பினர்களில் அல்லது சட்டமன்ற உறுப்பினர்களில்  10 சதவிகிதம் பேருக்கே அமைச்சர் பதவி வழங்க முடியும் என சட்ட திருத்தம்  செய்யப்பட்டுள்ளது. கோவா, மேகாலாயா, மணிப்பூர், நாகாலாந்து போன்ற சிறிய மாநிலங்களுக்கும் மட்டும் இச்சட்ட திருத்தத்தில் விதிவிலக்கு வழங்கப்பட்டுள்ளது.
வெளி இணைப்புகள்
பகுப்பு:இந்திய அரசியலமைப்புச் சட்டம்
யாழ்ப்பாண இராச்சியம் (சிற்றம்பலம்)
யாழ்ப்பாண இராச்சியம் என்னும் நூல் பேராசிரியர் சி. க. சிற்றம்பலத்தைப் பதிப்பாசிரியராகக் கொண்டு வெளியான ஒரு தொகுப்பு நூல். 1992 ஆம் ஆண்டில் யாழ்ப்பாணப் பல்கலைக்கழகத்தினால் வெளியிடப்பட்ட இந்த நூல் யாழ்ப்பாண இராச்சியத்தின் பல்வேறு அம்சங்கள் தொடர்பான பல்வேறு கட்டுரைகளை உள்ளடக்கியது. தத்தமது துறைகளில் வல்லுனர்களான யாழ்ப்பாணப் பல்கலைக் கழகத்து ஆய்வாளர்கள் பலர் இந்நூலிலுள்ள கட்டுரைகளை எழுதியுள்ளனர்.
நோக்கம்
தேசிய இனங்களின் தனித்தன்மையை வெளிக்காட்டுவதிலும் தேசிய இனப் பிரச்சினைகளுக்குத் தீர்வு காணுவதிலும் வரலாறு முக்கியப் பங்கை வகிக்கிறது. இதனால், இலங்கைத் தமிழர்கள் தமது அரசியல் உரிமைகளைப் பெற்றுக்கொள்வதற்கு அவர்களுடைய வரலாறு தொடர்பான உண்மைகள் வெளிக்கொணரப்படுவது அவசியமானது. தனித் தேசிய இனம், தாயகம், தன்னாட்சி உரிமை போன்ற கோட்பாடுகளின் அடிப்படையிலான இலங்கைத் தமிழ் மக்களின் எதிர்பார்ப்புக்களை அடைவதில் அவர்களுடைய வரலாறு முக்கிய பங்கு வகிக்கக்கூடியது. இந்தக் காலத்தின் தேவையை உணர்ந்தே இந்த நூல் வெளியிடப்பட்டது என்பதை இந்நூலுக்கான வெளியீட்டுரையில் இருந்து அறிந்துகொள்ள முடிகிறது.
உள்ளடக்கம்
இந்த நூலில் யாழ்ப்பாண இராச்சியத்தைப் பல்வேறு கோணங்களில் இருந்து ஆராயும் கட்டுரைகள் இடம்பெற்றுள்ளன. குறிப்பாக யாழ்ப்பாண வரலாற்றை ஆராய்வதற்கான மூலங்கள், அரசர்கள் காலம், என்பவற்றோடு யாழ்ப்பாண இராச்சியத்தின் அரசியல், சமூக, பண்பாட்டு அம்சங்களை ஆய்வு செய்கின்ற கட்டுரைகள் இந்நூலில் காணப்படுகின்றன. கட்டுரைத் தலைப்புக்களும், கட்டுரையாசிரியர்களின் பெயர்களும் பின்வருமாறு:
இவற்றையும் பார்க்கவும்
பகுப்பு:இலங்கையின் வரலாற்று நூல்கள் பகுப்பு:ஈழத்து வரலாற்றியல் தமிழ் நூல்கள் பகுப்பு:1992 தமிழ் நூல்கள்
ஆனன் ஆறு
ஆனன்(онон гол, онон) மங்கோலியா மற்றும் உருசியாவில் ஓடுகின்ற நதி ஆகும். இது 818 கிமீ நீளம் மற்றும் 94,010 சதுர கிமீ பரப்பளவில் படுகையையும் கொண்டுள்ளது. இது கென்டீ மலைகளின் கிழக்கு அடிவாரத்தில் உருவாகிறது. இது 298 கிமீ தூரத்திற்கு மங்கோலியாவுக்குள் ஓடுகிறது. இது இங்கோடா நதியுடன் இணைந்து சில்கா நதியை உருவாக்குகிறது.
ஆனன்-சில்கா-அமுர் நீர் அமைப்பு உலகின் பத்து நீண்ட ஆறுகளில் ஒன்றாகும், இது 818 கி.மீ. + 560 கி.மீ. + 2,874 கி.மீ. நீளமுடையது.
வரலாறு
மேல் ஆனன் என்பது செங்கிஸ் கான் பிறந்து வளர்ந்த இடமாகக் கூறப்படும் பகுதிகளில் ஒன்றாகும்.
மங்கோலியர்களின் இரகசிய வரலாறு இவ்வாறு தொடங்குகிறது: "போர்டே சோனோ இவ்வுலகத்திற்கு வந்தான்(நீல-சாம்பல் ஓநாயாக) அவன் விதி கடவுளின் எண்ணப்படி இருந்தது. அவரது மனைவி ஒரு "குவா மரல்" (அழகான தரிசு பெண்மான்). அவர்கள் உள்நாட்டு கடல் வழியாகப் பயணம் செய்தனர். அவர்கள் ஆனன் ஆறு உற்பத்தியாகும் இடத்தில் புர்கான் கல்துன் பார்வையில் படும்படி முகாமிட்டபோது, அவர்களது முதல் மகன் பாத் திசகன் பிறந்தான்".
மேலும் காண்க
பகுப்பு:மங்கோலிய ஆறுகள் பகுப்பு:சபய்கல்ஸ்கி க்ரையின் ஆறுகள் பகுப்பு:ஆசியாவின் சர்வதேச ஆறுகள்
பசிபிக் நேர வலயம்
ஐக்கிய அமெரிக்காவிலும், கனடாவிலும் இந்நேர வலயம் பொதுவாக "பசிபிக் நேர வலயம்" என அழைக்கப்படுகிறது. குறிப்பாக, இவ்வலயத்தில் நேரம் (நவம்பர் முதல் நடு-மார்ச் வரை) "பசிபிக் சீர் நேரம்" (Pacific Standard Time, PST) எனவும், பகலொளி சேமிப்புக் காலத்தில் (நடு-மார்ச் முதல் நவம்பர் ஆரம்பம் வரை) "பசிபிக் பகலொளிசேமிப்பு நேரம்" (Pacific Daylight Time PDT) எனவும் அழைக்கப்படுகிறது. மெக்சிக்கோவில், இக்காலப்பகுதி வடமேற்கு நேர வலயம் (Zona Noroeste, Northwest Zone) என அழைக்கப்படுகிறது. பசிபிக் வலயத்தில் உள்ள மிகப் பெரிய நகரம் லாஸ் ஏஞ்சலஸ் ஆகும்.
கனடா
கனடாவில் ஒரேயோரு பகுதி மட்டுமே முழுமையாக பசிபிக் வலயத்தில் உள்ளது:
கனடாவின் ஒரு மாகாணமும், ஒரு பிராந்தியமும் பசிபிக் நேரத்திலும், மலை நேர வலயத்திலும் பிரிக்கப்பட்டுள்ளன:
ஐக்கிய அமெரிக்கா
இரண்டு மாநிலங்கள் பசிபிக் வலயத்தில் முழுமையாக உள்ளன:
மூன்று மாநிலங்கள் பசிபிக் வலயத்திலும் மலை நேர வலயத்திலும் உள்ளன:
ஒரு மாநிலம் பசிபிக் வலயத்திலும் அலாஸ்கா நேர வலயத்திலும் உள்ளது:
டொலுய்
டொலுய் கான் (c. 1191 – 1232) என்பவர் ஒரு மங்கோலியக் கான் ஆவார். செங்கிஸ் கான் மற்றும் போர்ட்டேயின் நான்காவது மகன் ஆவார். 1227இல் இவரது தந்தை இறந்தபோது டொலுயின் உளூஸ் அல்லது மரபுவழிப் பிராந்தியமானது மங்கோலியப் பீடபூமியில் இருந்த மங்கோலியத் தாயகத்தைக் கொண்டிருந்தது. ஒக்தாயி பெரிய கானாகப் பதவியேற்கும் வரை ஒரு பிரதிநிதியாக டொலுய் மங்கோலியப் பேரரசை நிர்வகித்தார். டொலுய் அதற்கு முன் சின், சியா மற்றும் குவாரசமிய யுத்தங்களில் சிறப்பாகப் பங்கெடுத்திருந்தார். மேலும் மெர்வ் மற்றும் நிசாபூர் நகரங்களைக் கைப்பற்றுவதில் முக்கியப் பங்காற்றினார். இவரே மங்கோலியா மற்றும் ஈல்கான் பேரரசர்கள் பெரும்பாலானோரின் நேரடி மூதாதையர் ஆவார்.
டொலுய், ககான் என்ற பட்டத்தைத் தனக்காக என்றுமே பயன்படுத்திக் கொண்டது இல்லை; செங்கிஸ் கானோ அல்லது அவரது பின் வந்த மங்கோலியப் பேரரசின் மூன்று கான்களோ தெற்கிலிருந்த அண்டை நாட்டுச் சீன அரசமரபுகளைப் போல் இராஜ பட்டங்களை என்றுமே பயன்படுத்திக் கொண்டது இல்லை. டொலுய்க்கு ககான் என்ற பட்டம் இவரது மகன் மோங்கேயால் வழங்கப்பட்டது. இவருக்குக் கோயில் பெயரை (சீனம்: 元睿宗; பின்யின்: யுவான் ருயிசோங்; வேட்–கில்சு: ஜுயி-ட்சுங்) சில தசாப்தங்களுக்கு பிறகு யுவான் அரசமரபை நிறுவிய இவரது மற்றொரு மகனான குப்லாய் வழங்கினார்.
இளமை
செங்கிஸ் கான் வளர்ச்சி அடைந்து கொண்டிருந்த போது, போரில் ஈடுபட இயலாத அளவிற்கு டொலுய் மிகவும் இளையவராக இருந்தார். இவருக்கு ஐந்து வயதாகிய பொழுது ஒரு தாதரால் இவர் கிட்டத்தட்ட கொல்லப்பட்டார். இவரை இவரது சகோதரி அல்டனி மற்றும் செங்கிஸ் கானின் இரண்டு கூட்டாளிகள் காப்பாற்றினர். 1203இல் இவரது தந்தை இவருக்கு சோர்காக்டனியை மணம் முடித்து வைத்தார். சோர்காக்டனி ஓங் கானின் (டொலுயின் தாத்தா எசுகெயின் நண்பர்) சகோதரரின் மகளாவார். 1209இல் இவர்களின் முதல் மகன் மோங்கே பிறந்தார்.
ஆரம்ப காலம்
இவர் முதன்முதலில் 1213இல் சின் அரசமரபுக்கு எதிரான யுத்தத்தில் களமிறங்கினார். டெக்சிங் கோட்டை மதில் சுவரில் தனது மைத்துனன் சிகுவுடன் இணைந்து ஏறினர்.
1221இல் செங்கிஸ் கான் இவரை ஈரானின் குராசான் பகுதிக்கு அனுப்பினார். அப்பகுதியில் இருந்த நகரங்கள் பல முறை கிளர்ச்சியில் ஈடுபட்டன. நவம்பர் 1220இல் நிசாபூரின் படைவீரர்கள் டொலுயின் மைத்துனன் தோகுசரைக் கொன்றனர். டொலுயின் இராணுவம் நிசாபூர் மக்களை சமவெளிப் பகுதிக்கு அழைத்துச் சென்றது. நிசாபூர் மற்றும் மெர்வ் நகர மக்களை மொத்தமாக படுகொலை செய்ய இவர் ஆணையிட்டார்.
செங்கிஸ் கானுக்குப் பின் அடுத்த கான்
தனக்குப் பிறகு அடுத்த கான் யாரென செங்கிஸ் கான் முடிவு செய்ய நினைத்தபோது தனது நான்கு மகன்களில் ஒருவரைத் தேர்வு செய்வதில் அவருக்குப் பிரச்சினை இருந்தது. டொலுய்க்குச் சிறந்த இராணுவத் திறமைகள் இருந்தன. ஒரு தளபதியாகவும் அவர் பல வெற்றிகளைப் பெற்றிருந்தார். ஆனால் செங்கிஸ் கான் ஒக்தாயியைத் தேர்ந்தெடுத்தார். ஒக்தாயி அரசியல் ரீதியாகத் திறமைசாலியாக இருந்தார். ஒரு திறமையான தலைவனாக இருப்பதில் டொலுய் தேவையற்ற அளவுக்கு அதிக எச்சரிக்கையுடன் செயல்படுவார் என செங்கிஸ் கான் நினைத்தார். 1227இல் மேற்கு சியாவிற்கு எதிரான படையெடுப்பில் டொலுய் தனது தந்தையுடன் கலந்து கொண்டார்.
செங்கிஸ் கானின் இறப்பிற்குப் பிறகு டொலுய் மங்கோலியப் பேரரசை இரண்டு வருடங்களுக்குப் பொதுவான மேற்பார்வையாளராகக் கவனித்துக் கொண்டார். மங்கோலிய உயர்குடியினர் இச்செயலை ஏற்றுக் கொண்டனர். ஏனெனில், மங்கோலியப் பாரம்பரியப்படி, கடைசி மகன் தனது தந்தையின் சொத்துக்களைப் பெற்றார். மற்றொரு காரணம், அந்நேரத்தில் நடு மங்கோலியாவில் மிகப்பெரிய மற்றும் மிக சக்தி வாய்ந்த இராணுவத்தை டொலுய் கொண்டிருந்தார். அடுத்த ககானைத் தேர்தல் மூலம் தேர்ந்தெடுப்பதை டொலுய் ஆதரித்தார். அடுத்த ககானாக ஒக்தாயி தேர்ந்தெடுக்கப்பட்டார். இதன் மூலம் தனது தந்தையின் விருப்பத்தை டொலுய் நிறைவேற்றினார்.
டொலுய், ஒக்தாயியுடன் வடக்கு சீனாவில் படையெடுப்பை நடத்தினர். 1231–32இல் உத்தியியலாளர் மற்றும் களத் தளபதியாக டொலுய் பணியாற்றினார். சின் தலைநகரான கைபேங்கை முற்றுகையிட இரண்டு இராணுவங்கள் அனுப்பப்பட்டன. சின் அரசின் பெரும்பாலான பாதுகாப்புகளைத் தகர்த்த பின்னர் அவர்கள் வடக்குப் பகுதிக்குத் திரும்பினர்.
இறப்பு
மங்கோலியர்களின் இரகசிய வரலாற்றின் படி சீனாவில் நடந்த ஒரு படையெடுப்பின்போது ஒக்தாயியை ஒரு மிக கடினமான உடல் நலக்குறைவில் இருந்து குணப்படுத்த டொலுய் தன்னைத் தியாகம் செய்தார். ஒக்தாயியின் உடல்நலக் குறைவுக்குக் காரணம், சீனாவின் பூமி மற்றும் நீர் ஆவிகள் என ஷாமன்கள் கூறினர். தங்களது மக்கள் விரட்டப்படுவதாலும், நிலப்பகுதி அழிக்கப்படுவதாலும் அந்த ஆவிகள் வருத்தம் அடைந்திருந்தன என அவர்கள் கூறினர். நிலம், விலங்குகள் மற்றும் மக்களைக் காணிக்கையாக அளித்த பொழுது ஒக்தாயியின் உடல்நலக்குறைவு மீண்டும் அதிகமானது. ஆனால் ஒரு குடும்ப உறுப்பினரை அவர்கள் தியாகம் செய்த போது ஒக்தாயி உடல்நலக் குறைவில் இருந்து உடனடியாக மீண்டார். டொலுய் தானாக ஒப்புக்கொண்டு ஒரு சபிக்கப்பட்ட பானத்தை நேரடியாக குடித்த பிறகு இறந்தார். ஆனால் அடா-மாலிக் ஜுவய்னி, குடிப்பழக்கத்தால் டொலுய் இறந்தார் என கூறுகிறார்.
மரபு
மங்கோலியப் பேரரசின் விதியை அமைத்ததில் டொலுயை விட டொலுயின் வழித்தோன்றல்கள் எனப்படும் இவரது குடும்பத்தின் பங்கு முக்கியமானது. டொலுய்க்கும் அவரது நெசுத்தோரிய கிறித்தவ மனைவி சோர்காக்டனி பெகிக்கும் மோங்கே, குப்லாய், அரிக் போகே மற்றும் குலாகு ஆகியோர் மகன்களாகப் பிறந்தனர். இதில் முதல் மூவர் மங்கோலியப் பேரரசின் ககான் பட்டத்திற்குப் போட்டியிட்டனர். குலாகு ஈல்கானரசு அரசமரபையும் மற்றும் குப்லாய் சீனாவின் யுவான் அரசமரபையும் தோற்றுவித்தனர். டொலுயின் மகன்களான குப்லாய் மற்றும் அரிக் போகே இடையிலான சண்டையானது மங்கோலியப் பேரரசின் சக்தியைக் குறைத்தது. 1260 மற்றும் 1264இல் மேற்கு கானரசுகள் ஒன்றுடன் ஒன்று போரிட்ட டொலுய் உள்நாட்டுப் போருக்கு காரணமானது.
ஒக்தாயி மற்றும் குயுக் ஆகியோரின் இறப்பிற்குப் பின்னாலான பிரதிநிதித்துவ காலங்களில் டொலுயின் வழித்தோன்றல்கள், ஒக்தாயி மற்றும் சூச்சியின் மகன்கள் ஆகியோருக்கு இடையேயான போட்டியானது மங்கோலியப் பேரரசில் வளர்ச்சியற்ற தன்மை மற்றும் சண்டையை உருவாக்கியது. 1252இல் ககான் என்ற பட்டத்தை டொலுயின் இறப்பிற்குப் பிறகு அவருக்கு மோங்கே வழங்கினார். 1271இல் யுவான் அரசமரபை குப்லாய் கான் தோற்றுவித்த போது அவர் தனது தந்தை டொலுயின் பெயரை அலுவல் பதிவுகளில் ருயிசோங் என பதிவிட்டார். டொலுயின் வழித்தோன்றல்கள் மங்கோலியா மற்றும் தெற்கு மங்கோலியாவை 1251 முதல் 1635 வரையிலும், மங்கோலியாவை 1691 வரையிலும் மற்றும் புகாராவை 1920 வரையிலும் ஆண்டனர்.
செங்கிஸ் கான் தவிர டொலுய் மற்றும் அவரது மனைவி ஆகியோர் உள் மங்கோலியாவில் சீன பொதுவுடைமைவாதிகளால் 1950களில் கட்டப்பட்ட செங்கிஸ் கான் கல்லறையில் கௌரவப்படுத்தப்பட்டனர்.
உசாத்துணை
பகுப்பு:1191 பிறப்புகள் பகுப்பு:1232 இறப்புகள் பகுப்பு:மங்கோலியப் பேரரசு பகுப்பு:போர்சிசின் பகுப்பு:மங்கோலியப் பேரரசின் கான்கள்
ஐகிபானா
thumb|இகெபானா செர்ரி மலர் திருவிழா இகெபானா (Ikebana (生け花) என்பது பூக்களை ஒழுங்குபடுத்தும் ஒரு ஜப்பானியக் கலை வடிவாகும். இக்கலை கடோ kadō (華道) என்றும் அறியப்படுகின்றது.
பெயரியல்
ஜப்பானியச் சொற்களான இகேருவும் ஹனாவும் சேர்ந்து இகெபானா என்றானது. இகேரு ikeru (生ける) ஹானா hana (花) இகெபானா என்ற சொல்லுக்குப் பூக்களுக்கு உயிரளிப்பது என்றோ பூக்களை ஒழுங்குபடுத்துவது என்றோ பொருள் கொள்ளலாம்.
அணுகுமுறை
ஒரு சிறிய தொட்டியில் பலவிதமான பூக்களையும் இலைகளையும் வைத்து வடிவமைப்பது எனப்பொதுவாக அறியப்பட்டாலும் இது இயற்கையையும் மனிதத்தன்மையையும் ஒருங்கிணைக்கும் ஒரு ஒழுங்கமைப்பு கொண்ட கலைவடிவமாகும். பூக்களின் அலங்காரத்தை விடத் தாவரத்தின் பிற பகுதிகளான தண்டு, இலைகள் போன்றவற்றின் வடிவையும் வரியையும் அமைப்பையும் முன்நிறுத்துகின்றது.
வரலாறு
இகெபானா உருவான துல்லியமான வரலாறு தெரியவில்லை. புத்தரை வணங்கி மாடத்தில் மலர்களை செலுத்தும் வழக்கத்திலிருந்தோ மாண்டவர்களின் ஆன்மாக்களுக்கு மலர்களையளிக்கும் வழக்கத்திலிருந்தோ உருவாகியிருக்கலாம் என்று கருதப்படுகின்றது. 15 ஆம் நூற்றாண்டின் இடையில் புத்த துறவியர்களிடமிருந்து இக்கலை பரவியது.
thumb|பாரம்பரிய முறை thumb|விரும்பிய தேர்வு
பாங்குகள்
இக்கலைக்காகப் பலவகையான பள்ளிகளும் பாங்குகளும் தோன்றியுள்ளன. அவற்றுள் சில
இயற்கையின் அழகைப் போற்றும் புத்த சமய வெளிப்பாடாக நிற்கும் பூக்கள் எனப்பொருள்படும் ரிக்கா பாங்கு உருவானது. இயற்கையின் மூலகங்களை உணர்த்தும் வகையில் ஏழு கிளைகள் கொண்டவாறு வடிவமைப்பது இப்பாங்கின் சிறப்பு. அவை
அமைப்புகள்
இகெபானா பள்ளிகளில் பயிற்றுவிக்கப்படுகின்றது. 1956 ல் இகெபானா பன்னாட்டு அமைப்பு தொடங்கப்பட்டது.
பிற இணைப்புகள்
பகுப்பு:ஜப்பானியப் பண்பாடு பகுப்பு:ஜப்பானியக் கலை
நாட்டார்மங்கலம்
நாட்டார்மங்கலம்
கடலூர் மாவட்டம் காட்டுமன்னார்கோவில் சட்டமன்ற தொகுதிக்குட்பட்ட ஊராட்சி நாட்டார்மங்கலம். கடலூர் மாவட்டத்தில் உள்ள மாதிரி கிராமங்களில் ஒன்றாக இக்கிராமம் தேர்ந்தெடுக்கப்பட்டுள்ளது. நாட்டார்மங்கலத்தின் வடக்குப்பகுதியில் இருந்து வீராணம் ஏரியின் எல்லை விரிந்திருக்கிறது.
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
கே. எஸ். ஆர் மகளிர் கலை மற்றும் அறிவியல் கல்லூரி
'''கே. எஸ். ஆர். மகளிர் கலை மற்றும் அறிவியல் கல்லூரி''', தமிழ்நாட்டைச் சார்ந்த நாமக்கல் மாவட்டம், திருச்செங்கோடு வட்டத்தில் தோக்கவாடி என்னும் ஊரில் அமைந்துள்ளது. இக்கல்லூரியானது பெரியார் பல்கலைக்கழகத்தின் இணைவு பெற்றது. தேசிய நிறுவனத் தரவரிசைக் கட்டமைப்புப் பட்டியலில் (NIRF) 76-ஆவது இடத்தினைப் பெற்றுள்ளது. 2009 ஆம் ஆண்டு, மாணவியர்களுக்கு கல்வி வழங்குவதற்காக, அரிமா. டாக்டர். கே.எஸ். ரங்கசாமியால்தொடங்கப்பட்டது. பல்வேறு துறைகளில்
சான்றுகள்
பகுப்பு:நாமக்கல் மாவட்டத்திலுள்ள தனியார் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள்
ஆர். ஞானகுருசாமி
'''ஆர். ஞானகுருசாமி''' ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1996 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து திராவிட முன்னேற்றக் கழக சார்பாக போட்டுயிட்டு வெற்றிபெற்றார்
மேற்கோள்கள்
பகுப்பு:தமிழக அரசியல்வாதிகள் பகுப்பு:1947 பிறப்புகள் பகுப்பு:இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
கடுக்காமுனை
இந்த கிராமத்தில் முற்றிலும் தமிழர்களே வாழ்கின்றனர். இங்கு மூன்று சைவ ஆலயங்களும், ஒரு பாடசாலையும் (கடுக்காமுனை வாணி வித்தியாலயம்) அமைந்துள்ளது.
இங்கு வாழும் மக்கள் பெரும்பாலும் விவசாயத்தின் மூலமே வாழ்வாதாரம் ஈட்டுகின்றனர். கடுக்காமுனையில் வில்லுக்குளம் அமைந்திருப்பதால் இங்குள்ள விவசாயிகளுக்கு விவசாயத்திற்கு தேவையான நீர் இந்த குளத்தில் இருந்து கிடைக்கிறது. வில்லுக்குளத்து நீர் கடுக்காமுனைக்கு மட்டுமின்றி, அதனை சுற்றிலும் உள்ள ஏனைய கிராமத்து விவசாயிகளுக்கும் உகந்ததாக உள்ளது. கடுக்காமுனை வில்லுக்குளத்து நீரில் இரண்டாயிரத்துக்கும் அதிகமான சிறுபோகம் (காலபோகம்) விவசாயம் மேற்கொள்ளப்படுகிறது.
கடுக்காமுனை வரலாறு
கடுக்காமுனை என்று பெயர் வந்ததற்கு காரணம். முன்னை காலங்களில் இங்கு கடுக்காய் மரங்கள் அதிகமாக இருந்தால் இந்த பெயர் வந்ததாக சொல்லப்படுகின்றது. ஆனால் இன்றளவு இங்கு கடுக்காய் மரங்களை பார்க்க முடியாது. மக்கள் இங்கு குடியேறிய காலங்களில் காடுகளை அழித்து நிலங்கள் பிடித்தன, அதனால் இந்த மரங்கள் முற்றாக இருந்திருக்கலாம் என நம்பப்படுகின்றது.
பழையார்
பழையார் தமிழ்நாட்டில் மயிலாடுதுறை மாவட்டத்தில் அமைந்துள்ள ஊர் ஆகும். இது சீர்காழியில் இருந்து இருபது கிலோ மீட்டர் தொலைவில் அமைந்துள்ள அழகிய கடற்கரை கிராமம் ஆகும். இவ்வூர் கொள்ளிடம் ஒன்றியம் புதுப்பட்டினம் ஊராட்சிக்கு உட்பட்டு அமைந்துள்ளது.
மயிலாடுதுறை மாவட்டத்தில் பெரிய மீன்பிடி துறைமுகம் இதுவாகும். இங்கிருந்து பல்வேறு நாடுகளுக்கும் மாநிலங்களுக்கும் பல்வேறு வகை மீன்களும், இறால், நண்டு போன்ற கடல் வாழ் உயிரினங்களும் தினந்தோறும் ஏற்றுமதி செய்யப்படுகின்றது. இங்கு அலையாத்திக்காடுகள் காணப்படுகின்றது. 2004-ஆம் ஆண்டு சுனாமி பாதிப்புக்குள்ளான இக்கிராமம் பாதிப்பிலிருந்து மீண்டு தற்போது புது எழுச்சி பெற்றுள்ளது. பல்வேறு தொண்டு நிறுவனங்கள் இங்கு செயல்பட்டு வருகின்றன, அவற்றில் சீனிவாசா சேவை அறக்கட்டளை நிறுவனம் சிறப்பாக பல சேவைகளை புரிந்து வருகிறது.
இங்கு ஊராட்சி ஒன்றிய நடுநிலைப்பள்ளி ஒன்று சிறப்பாக செயல்பட்டு வருகிறது. இப்பள்ளியில் 160க்கும் மேற்பட்ட மாணவர்கள் கல்வி பயின்று வருகிறர்கள்.
பகுப்பு:மயிலாடுதுறை மாவட்டத்திலுள்ள கிராமங்கள்
கி. விட்டால் ராவ்
'''கி. விட்டால் ராவ்' (Vittal rao k'' பிறப்பு: மே 12, 1942) என்பவர் ஒரு தமிழ் எழுத்தாளர் ஆவார். இவர் 1942 ஆம் ஆண்டு மே மாதம் 12 ஆம் நாள், பிரித்தானிய இந்தியாவின் சென்னை மாகாணத்தின், சேலம் மாவட்டத்தின் (தற்போதைய கிருட்டிணகிரி மாவட்டம்) ஒசூரில்  பிறந்தார். பிறப்பால் கன்னடராக இருந்தாலும், இவர் பள்ளிப்படிப்பை தமிழ்நாட்டில் பயின்றதால் இவருக்கு தமிழ்மொழி பயிற்று மொழியாக அமைந்தது. பல திறமைகளைக் கொண்ட இவர் தன்னுடைய இருபதாவது வயதுகளிலேயே எழுதத் தொடங்கிவிட்டார். ஆனால் 1967 ஆம் ஆண்டில் ஆனந்தவிகடன் போன்ற பிரபலமான வார இதழ்களில் இவருடைய சிறுகதைகள் வெளிவரத் தொடங்கியவுடன்தான் உள்ளுரில் இருந்த இலக்கிய குழுக்களில் இவருடைய முகம் அறிமுகமானது. நாற்பதாண்டு கால இலக்கிய வாழ்வில் விட்டால் ராவ் 9 நாவல்கள், 140 சிறுகதைகள் அடங்கிய 5 சிறுகதைத் தொகுதிகள், உலக சினிமா முதல் நுண்கலைகள் வரையிலான தலைப்புகளில் வரலாறு மற்றும் இலக்கியம் முதலானவற்றைப் படைத்தார்
எழுத்துப் பணி
இவருடைய முதல் சிறுகதை 1967 இல் புகழ் பெற்ற வார இதழான ஆனந்த விகடனில் பிரசுரமானது. அதன் பின்னர் இவருடைய இலக்கிய படைப்புகள் அனைத்து பிரபல இதழ்களிலும் இலக்கிய சிற்றிதழ்களிலும் வெளிவர ஆரம்பித்தன.
1976 ஆம் ஆண்டில் வெளிவந்த போக்கிடம் என்ற இவருடைய புதினத்துக்கு இலக்கிய சிந்தனை அமைப்பு சிறந்த புதினம் என்ற பரிசை வழங்கியது. இதைத்தொடர்ந்து இலக்கிய உலகம் ராவை கவனிக்கத் தொடங்கியது. இதுவரை ஒன்பது புதினங்கள், நூறு பெரிய மற்றும் சிறிய என நூற்றுக்கும் மேற்பட்ட சிறுகதைகள் அடங்கிய நான்கு தொகுப்புகள் வெளியிடப்பட்டுள்ளன.
அவரது குறிப்பிடத்தக்க படைப்புகளில் சிலவற்றைப் பற்றி பேசுவதென்றால் 1981 ஆம் ஆண்டில் வெளிவந்த நதிமூலம் பற்றி கூறியாக வேண்டும். மாதவன் என்ற பிராமண குடும்பத்தின் மூன்று தலைமுறை வாழ்க்கையை இக்கதை விவரிக்கிறது. சமுதாயத்திற்கு வெளியே நடக்கும் நிகழ்வுகள் மற்றும் இயக்கங்களை இணைத்து இக்கதை எழுதப்பட்டுள்ளது. இக்கதை தனி மனித வாழ்க்கையில் தொடர்புடைய சமூக சக்திகள் உண்டாக்கும் பல்வேறு வகையான மாற்றங்களை உள்ளடக்கிய பெரிய மற்றும் சிக்கலான ஒரு திரைக்கதையாகும். இக்கதையில் பிண்ணப்பட்டுள்ள சம்பவங்கள் பலவும் சமுதாயத்தில் நடக்கும் நிகழ்வுகளின் உண்மையான வரலாற்று செய்திகளாக  இருக்கின்றன. தமிழில் உருவாக்கப்பட்ட ஒரு தனித்துவமான கதையாக இது கருதப்படுகிறது. தனிமனித வாழ்க்கையைப் படிக்கின்ற அதே வேளையில் சமுதாயத்தில் ஏற்பட்ட பல்வேறு மாற்றங்களையும் இக்கதையிலிருந்து அறியமுடிகிறது. 1993 ஆம் ஆண்டு வெளிவந்த காலவெளி என்ற புதினம், ஒரு கலைப் பள்ளியில் சில மாணவர்கள் வாழ்வில் நிகழ்ந்த ஒரு பகுதியை அவர்களின் விருப்பங்கள், ஏமாற்றங்கள், ஒருவருக்கொருவரிடையில் இருந்த  பொறாமை மற்றும் வாழ்க்கை சமரசங்கள்  ஆகியவற்றைக் கொண்டிருந்தது. எழுபதுகளில் சென்னை நகரின் கலைஞர்கள் மற்றும் எழுத்தாளர்கள் இருந்த சூழலை விளக்கும் கிட்டத்தட்ட ஓர் ஆவணப்படமாக இந்நாவல் விளங்கியது. உண்மையில், அவரது படைப்புகள் அனைத்துமே உண்மையான வரலாற்று பின்ணணியில், தேர்ந்தெடுத்த வாழ்க்கைச் சிக்கலை அவிழ்க்கின்ற ஆவணப் பரிமாணத்தைக் கொண்டவையாக விளங்குகின்றன.
இவரது புதினங்கள் சமூக வரலாற்றின் துல்லியமான கவனிப்பையும் மற்றும் அவற்றை விவரிப்பதுமான கண்ணோட்டத்துடன் பரிமாறப்படுகின்றன. இந்த குணங்கள்தான் இருபதாம் நூற்றாண்டின் சமகாலத்திய தமிழ் இலக்கியங்களுக்கான சில முக்கியமான நாவலாசிரியர்களில் ஒருவராக இவரைக் குறிக்கிறது.
புதினங்கள்
•இன்னொரு தாஜ்மகால் -1974
•போக்கிடம் - 1976
•தூறல் - 1976
•நதிமூலம் - 1981
•மற்றவர்கள் - 1992
•மீண்டும் அவளுக்காக - 1993
•காலவெளி - 1993
•வண்ண முகங்கள் - 1994
•காம்ரேடுகள் – 1996
மேற்கோள்கள்
பகுப்பு:1942 பிறப்புகள் பகுப்பு:வாழும் நபர்கள் பகுப்பு:தமிழ் எழுத்தாளர்கள் பகுப்பு:கிருட்டிணகிரி மாவட்ட நபர்கள்
கே. சக்திவேல் கவுண்டர்
'''கே. சக்திவேல் கவுண்டர்''' ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1952 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து இந்திய தேசிய காங்கிரஸ் சார்பாக போட்டுயிட்டு வெற்றிபெற்றார்
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள்
விநாயகர் (பக்தித் தொடர்)
விநாயகர் என்பது சன் தொலைக்காட்சியில் திங்கள் முதல் சனிக்கிழமை வரை இரவு 07.00 மணிக்கு ஒளிபரப்பாகி, அக்டோபர் 22, 2018 ஆம் ஆண்டு முதல் திங்கள் முதல் சனி வரை மாலை 6:30 மணிக்கு ஒளிபரப்பான பக்தித்தொடர் ஆகும். இது சோனி டிவியில் ஒளிபரப்பாகும் விக்னஹர்தா கணேஷ் என்ற இந்தி தொடரின் தமிழாக்கம் ஆகும்.
இத்தொடர் இந்துக்கடவுள் விநாயகரை மையமாகக் கொண்ட தொடர் ஆகும். இது விநாயகர் பற்றி நாம் அறியாத பல கதைகளைக் கூறுகிறது.
கதைச்சுருக்கம்
பார்வதி தேவி தமக்கு ஒரு பிள்ளை வேண்டும் என்று சிவபெருமானிடம் வேண்டினார். அவருக்கு சிவபெருமான் ஆசி வழங்கினார். அவர் அறிவுறுத்தல்படி பார்வதி தம் சகோதரர் திருமாலை நோக்கி பல காலங்கள் புண்ணிய விரதம் என்னும் கடுந்தவம் மேற்கொண்டார். இறுதியாக திருமால் தோன்றி அவர் விருப்பப்படி அவருக்கு மும்மூர்த்திகளின் அம்சத்துடன் ஒரு பிள்ளை பிறக்கும் என வரமருளினார்.
கஜாசுரன் என்ற அசுரன் சிவபெருமானை நோக்கி தவம் புரிந்து அவரைத் தன் வயிற்றினுள் அடக்கி வைக்கும் வரத்தைப் பெற்றான். பிறகு அவன் தேவர்களை சிறை பிடித்தான். திருமகள் வழங்கிய சந்தனத்தின் மூலம் பார்வதி ஒரு சிறுவனின் சிலையை உருவாக்கினார். திருமாலின் தாமரை மலர் பட்டவுடன் அவன் உயிர்பெற்றான். இதனால் பார்வதி மகிழ்ச்சி அடைந்தார். தேவியர்கள் அனைவரும் வந்து அச்சிறுவனை வாழ்த்தினர். அவனைக் காண சனீசுவரன் ஆவல் கொண்டார். அவரது தீய பார்வை சிறுவன் மீது படுகிறது. இதையறிந்த பார்வதி தேவி கோபம் கொண்டு துர்க்கை யாக மாறி சூலாயுதத்தால் சனீசுவரனின் காலைத் தாக்கினார். பிறகு அவர் தம் மகனின் முகத்தைக் கண்டு சாந்தமடைந்தார்.
நந்திதேவர் திருமாலின் அருளுடன் கஜாசுரனைத் தாக்கினார். இதன்மூலம் விடுதலையான சிவபெருமான் கஜாசுரனை வதம் செய்தார். பிறகு அவர் தாம் பலகாலமாகப் பிரிந்திருந்த பார்வதியைக் காணச் சென்றார். இதையறிந்த பார்வதி ஆவலுடன் சிவபெருமான் வருகைக்காக தயாராகிக் கொண்டிருந்தார். அப்போது அங்கு சிவகணங்கள் யாரும் இல்லாததால் பார்வதி தம் மகனுக்கு சக்திகள் வழங்கி அவனைக் காவலுக்கு நிறுத்தினார். அவரிடம் தாம் ஒருவரையும் உள்ளே அனுமதிக்க மாட்டேன் என்று அச்சிறுவன் வாக்களித்தான்.
அங்கு வந்த பார்வதி தம் மகன் இறந்து கிடப்பதைக் கண்டு கதறி அழுதார். பிறகு கோபம் கொண்ட பார்வதி தமது அம்சங்களான தச மகா வித்யாக்களை அழைத்தார். அவர்கள் தேவர்களை அழித்துக் கொண்டிருந்தனர். இறுதியில் சிவபெருமான் தாம் பார்விதியின் பிள்ளையை உயிர்ப்பிப்பதாக வாக்களிக்கிறார். இதையடுத்து பார்வதி சாந்தமானார். பிறகு அங்க வந்த காசிப முனிவர் தாம் சிவனுக்கு அளித்த சாபத்தைப் பற்றிக் கூறுகிறார். முன்னொரு காலத்தில் சிவபெருமான் தம்மிடம் வரம் பெற்ற அரக்கர்களைக் காப்பதற்காக சூரிய தேவன் மீது திரிசூலத்தை எய்தார். இதனால் கோபமடைந்த அவரது தந்தை காசிப முனிவர் சிவபெருமானின் மகனும் ஒரு நாள் இவ்வாறு திரிசூலத்தால் கொல்லப்படுவான் என்று சாபம் விடுத்தார். அச்சாபத்தின் விளைவே நடந்த நிகழ்வுகள் என்பது தெரிய வருகிறது.
பிறகு சிவபெருமான் வடக்கில் தலை வைத்து படுத்திருக்கும் சிசுவின் தலையைக் கொண்டு வருமாறு தேவர்களிடம் கூறுகிறார். அவர்கள் ஒரு யானையின் தலையைக் கொண்டு வந்தனர். அஸ்வினி குமாரர்கள் அந்தத் தலையை விநாயகருக்குப் பொருத்தினர். பிறகு சிவபெருமான் அவருக்கு உயிர் தந்தார்.
வெளி இணைப்புகள்
பகுப்பு:சோனி தொலைக்காட்சி நிகழ்ச்சிகள் பகுப்பு:சன் தொலைக்காட்சி நிகழ்ச்சிகள் பகுப்பு:இந்தித் தொலைக்காட்சி நிகழ்ச்சிகள் பகுப்பு:தமிழ் புராண தொலைக்காட்சி நாடகங்கள் பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:இந்தியத் தொலைக்காட்சி நாடகங்கள்‎ பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:2017 இல் தொடங்கிய இந்தியத் தொலைக்காட்சி நிகழ்ச்சிகள்
குறுல்த்தாய்
மங்கோலியப் பேரரசு
இந்த வார்த்தை முதல் முறையாக மங்கோலியர்களின் இரகசிய வரலாற்றின் கடைசி 282 வது பத்தியில் "யெக் குரில்தா" (நவீன மங்கோலியம்: இக் குரல்தை, சொல்லர்த்தமாக: பெரிய குரல்தை) என்று தோன்றியது. மங்கோலிய குடும்பங்கள் இந்த நிகழ்ச்சிக்கு வருகைபுரிவதன் மூலம் வாக்களித்தனர்; வருகைபுரியாத குடும்பங்கள் குறுல்த்தாய் கூட்டுவதற்கான காரணத்திற்கு ஒரு வாக்கு எதிராக வாக்களித்ததாக கருதப்பட்டது. புதிய கான் தேர்ந்தெடுக்கப்பட்ட பிறகு, ஒரு விரிவான முடிசூட்டு நடைமுறை பின்பற்றப்பட்டது. 15 ஆம் நூற்றாண்டின் செருமானிய சுற்றுலாப் பயணியான ஜொஹான் ஷில்ட்பெர்கர், தங்க நாடோடிக் கூட்டத்தின் ஒரு புதிய கான் முடிசூட்டப்படுவதைப் பின்வருமாறு விவரித்தார்: அவர்கள் ஒரு அரசனைத் தேர்ந்தெடுக்கும் போது, அவரைத் தூக்கி வெள்ளைப் போர்வையில் உட்காரவைத்து, அப்போர்வையை மூன்று முறை உயர்த்துகின்றனர். அவரைத் தூக்கிக்கொண்டு கூடாரத்தைச் சுற்றிலும் நடக்கின்றனர். பிறகு அவரை ஒரு சிம்மாசனத்தில் வைத்து, அவர் கையில் தங்க வாள் கொடுத்தனர். பின்னர் அவர் வழக்கமாகப் பதவியேற்றார்.
மேற்கோள்கள்
பகுப்பு:மங்கோலியப் பேரரசு
கே. பி. ஜானகி அம்மாள்
வாழ்க்கைச் சுருக்கம்
1917 ஆம் ஆண்டு‍ பத்மநாபன் - லட்சுமி தம்பதியருக்கு மகளாகப் பிறந்தார். எட்டாம் வகுப்பில் பள்ளியை விட்டு வெளியேறிய ஜானகி இசை வகுப்பில் சேர்ந்தார். பின்னர் அவர் பழனியப்பா பிள்ளை பாய்ஸ் கம்பெனியில் சேர்ந்து நாடகக் கலைஞரானார். அதே குழுவில் ஹார்மோனியம் வாசித்த குருசாமி நாயுடுவை அவர் மணந்தார். 1936 ஆம் ஆண்டில் காங்கிரசில் சேர்ந்த இவர் மதுரை காங்கிரஸ் கமிட்டியில் அலுவலகப் பொறுப்பாளரானார். பின்னர் அதே ஆண்டில் காங்கிரஸ் சோசலிஸ்ட் கட்சியிலும் பின்னர் கடைசி வரை இந்திய கம்யூனிஸ்ட் கட்சி (மார்க்சிஸ்ட்) உறுப்பினராக இருந்தார்.
ப.ஜீவானந்தம் மற்றும் பி.ராமமூர்த்தி ஆகியோரை வத்தலக்குண்டுவில் சந்தித்தார். கம்யூனிசக் கருத்துக்களால் ஈர்க்கப்பட்டு‍ 1940 ஆம் ஆண்டு‍ ஒன்றுபட்ட இந்திய கம்யூனிஸ்ட் கட்சியில் சேர்ந்தார். 1967 ஆம் ஆண்டில் பழைய மதுரை கிழக்கு சட்டமன்றத் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
அனைத்திந்திய ஜனநாயக மாதர் சங்கம்
ஜானகி அம்மாள் அனைத்திந்திய ஜனநாயக மாதர் சங்கத்தின் தமிழ்நாட்டின் முதல் தலைவர் ஆவார்.
மேற்கோள்கள்
பகுப்பு:பெண்ணியவாதிகள் பகுப்பு:பொதுவுடமைவாதிகள் பகுப்பு:1917 பிறப்புகள் பகுப்பு:1992 இறப்புகள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள்